《题尤使君郡圃十二诗 其一 参云亭》
宋代·李庚

元公来把麾，与民脱水厄。当时游息地，危亭冠州宅。

梁栋宿寒云，去天才一握。尚馀手种木，甘棠思邵伯。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。